000 Ehu Iki Pl in Olinda Country Estates | MLS® 384360 For Sale $499,000 in Makawao/Olinda/Haliimaile, Hawaii
MLS® #: 384360
Overview 92347 SQ. Feet, 2.12 Acres
$450,000 - 10,106 Sf Drinkup - QCMerge Drinkup (Cincinnati, OH)
Chris - Sr. Technical R.
333 UX Enthusiasts
1,800 Cincinnati Singles Rwanda (Engels: [ruːˈɑːndə] of [ruːˈændə], luister (hulp·inligting); Kinyarwanda: U Rwanda, [u.ɾɡwanda], luister (hulp·inligting)), amptelik die Republiek Rwanda (Engels: Republic of Rwanda, Frans: République du Rwanda, Kinyarwanda: Repubulika y'u, Swahili: Jamhuri ya Rwanda), is 'n landingeslote land in Sentraal- en Oos-Afrika net suid van die ewenaar. Dit is die mees digbevolkte land in Afrika. Nes sy buurstaat Burundi is dit 'n voormalige deelgebied van Duits-Oos-Afrika, wat later as mandaatgebied van die Verenigde Nasies 'n Belgiese administrasie kry. Albei lande word deur etniese konflikte tussen die Tutsi-minderheid en die meerderheid van die Hutu geteister. Die Twa vorm die derde etniese groep in daardie lande. Rwanda word in 1962 onafhanklik van België. Tussen 500 000 en ’n miljoen mense het in etniese slagtings omgekom, veral gedurende die Rwandese volksmoord van 1994. Dit is ’n lidland van die Afrika-unie en die Britse Statebond.
Grootste stad Kigali
Amptelike tale Engels, Frans, Kinyarwanda en Swahili
• Koninkryk Rwanda
26 338 km2 (144ste)
1 152,5 / myl2
MOI (2017) 0,524 (158ste) – laag
Gini (2013) 45,1 – laag
Geldeenheid Frank (RWF)
Nasa-Satellietbeeld van Rwanda
Rwanda grens aan Uganda, Tanzanië, Burundi en die Demokratiese Republiek van die Kongo. Rwanda is in die Groot Mere van Afrika-streek en lê baie hoog; sy geografie word oorheers deur berge in die weste en savanne aan die oostekant, met talle mere regdeur die land. Die klimaat is matig tot subtropies, met twee reënseisoene en twee droë seisoene per jaar. Rwanda beslaan 'n oppervlakte van 26 338 km² en het 'n bevolking van 11 262 564 in 2015 gehad. Die hoofstad en grootste stad is Kigali.
Die Rwandese president Paul Kagame
'n Rekonstruksie van die Rwandese koning se paleis by Nyanza
Die bevolking is jonk en oorheersend landelik, met een van die digsbevolkte lande in Afrika. Rwandese kom uit net een kulturele- en taalgroep, die Banyarwanda, hoewel daar binne hierdie groep drie subgroepe is: die Hutu, Tutsi en Twa. Die Twa is die woudbewoners, die pigmee, wat Rwanda se oudste afstammelinge is. Navorsers verskil oor die oorsprong en verskille tussen die Hutu en Tutsi; sommiges glo dat die verskille sy oorsprong het uit die sosiale kastestelsel binne 'n enkele stam, terwyl ander weer glo dat die Hutu en Tutsi afsonderlik, en vanuit verskillende gebiede, in die land aangekom het. Christendom is die grootste geloof in die land en die vernaamste spreektaal is Kinyarwanda, wat deur die meeste Rwandese gepraat word, met Engels en Frans as ampstale. Die president is Paul Kagame van die Rwandese Patriotiese Front (RPF), wat sedert 2000 die land regeer. Korrupsie is min in Rwanda, in vergelyking met sy buurlande, maar menseregteorganisasies reken dat opposisiepartye en vryheid van spraak onderdruk word. Die land is sedert die voor-koloniale tydperk deur 'n opdraggewende administratiewe hiërargie regeer. Rwanda is net een van twee lande ter wêreld waar vroue die meerderheid in die parlement het.
Rwanda se ekonomie het swaar gely met die 1994 Rwandese Volksmoord, maar kon sedertdien daarin slaag om te herstel. Die ekonomie bestaan hoofsaaklik uit bestaansboerdery. Koffie en tee is die vernaamste kontantopbrengste vir die uitvoermark. Toerisme is vinnig besig om toe te neem en die land se vinnigste groeiende mark vir buitelandse valuta. Die land is ook net een van twee lande waar toeriste veilig is om die gorillas in die misberge te kan gaan besigtig. Musiek en dans is 'n integrale deel van die Rwandese kultuur, in besonder die gebruik van tromme en die goed uitgewerkte intore-dans. Tradisionele kuns- en handwerk word oral in die land bedryf. In Februarie 2017 het Swahili Rwanda se vierde amptelike taal geword, saam met Engels, Frans en Kinyarwanda.
Die moderne menslike nedersettings van die hedendaagse Rwanda dateer terug, in sy vroegste tye, na die laaste glasiale tyd, in die Neolitikum-periode van omstreeks 8000 v.C., of uit die periode hierna van omstreeks 3000 v.C. Argeologiese uitgrawings het op bewyse afgekom van yl nedersettings van jagter-versamelaars in die laat steentydperk, gevolg deur 'n groter bevolking in die vroeë ystertydperk, wat potte en ysterware gemaak het. Hierdie eerste bewoners was die voorsate van die Twa, die pigmee jagter-versamelaars wat nog vandag in Rwanda is. Tussen 700 v.C. en 1500 n.C. het 'n aantal van die Bantoevolke na Rwanda migreer en die woud skoongemaak vir landbouverbouing. Die woudwonende Twa het die meeste van hul habitat verloor en na die berghange uitgewyk. Historici het verskeie teorieë oor die aard van die Bantoe se migrasie. Een hiervan is dat die eerste setlaars die Hutu was, terwyl die Tutsi later gekom en 'n kenmerkende rasgroep, moontlik van Koesjitiese-oorsprong, in Rwanda geskep het. 'n Alternatiewe teorie is dat die migrasie stadig en stelselmatig was, met die inkomende groepe wat eerder by die bestaande groepe ingeskakel het, as om hulle te oorwin. Ingevolge dié teorie het die Hutu- en Tutsi-kenmerke later ontwikkel en was dit eerder 'n klasseverskil as 'n rasverskil.
Juvénal Habyarimana, president vanaf 1973 tot 1994. Die afskiet van sy vliegtuig het in 1994 tot die Rwandese volksmoord gelei
Sedert 1959 het daar geweldige etniese konflik tussen die Hutu en die Tutsi ontstaan as gevolg van politieke verskille. Dit het in 1994 'n hoogtepunt bereik toe bykans een miljoen mense in Rwanda hul lewens verloor het. Die een groep het die ander nie lewensruimte in Rwanda gegun nie en 'n bittere haat het tussen die twee faksies ontstaan. Wedersydse moorde het plaasgevind. Die konflik is in die meeste gevalle nie met bomme en gewere besleg nie, maar met pangas. Mans, vroue en kinders is voor die voet doodgekap. Een van die ergste gevalle van massamoord was toe honderde mense met pangas tereggestel is en die lyke in 'n kerk gelaat is om as afskrikmiddel te dien.
Oeste uit bestaansboerdery in die land sluit matoke (groen piesangs) in wat meer as 'n derde van Rwanda se landbougrond beslaan, asook aartappels, bone, patats, kassawe, koring en mielies. Koffie en tee is die vernaamste kontantgewasse vir die uitvoermark. Die hoogte bo seespieël, steil hoogtes en vulkaniese grond skep uitstekende toestande vir koffie- en teeverbouing. Rwanda se bestaan uit die uitvoer van landbouprodukte maak die land baie kwesbaar vir die wisselende internasionale pryse van landbouprodukte. Diere wat in die land voorkom is beeste, bokke, skape, varke, hoenders en konyne wat wissel in getalle soos die landelike omgewing afwissel. Die produseringsproses is hoofsaaklik tradisioneel van aard, hoewel daar 'n hele paar intensiewe suiwelplase rondom Kigali is. 'n Tekort aan landbougrond en water, onvoldoende en swak gehalte van voer vir die diere en knaende epidemies en swak veeartsenydienste striem die suiwelbedryf baie erg. Daar word op die mere gehengel, maar die vis is baie uitgedun en daar word deesdae lewendige vis ingevoer om die visbedryf weer aan die gang te kry.
↑ (en) National Census Service (Februarie 2003). "The General Census of Population and Housing, Rwanda" (PDF). Besoek op 4 Augustus 2014.
↑ 2,0 2,1 2,2 2,3 (en) "Burundi". Internasionale Monetêre Fonds. Besoek op 18 Februarie 2019.
↑ (en) "2018 Human Development Report" (PDF). United Nations Development Programme. 2018. Besoek op 18 Februarie 2019.
↑ (en) "Rwanda". Wêreldbank. Besoek op 18 Februarie 2019.
↑ (en) "MPs approve law making Swahili official language". The New Times. 9 Februarie 2017. Besoek op 28 Januarie 2018.
↑ (en) "Rwanda moves to make Swahili its fourth official language". Africa News. 10 Februarie 2017. Besoek op 28 Januarie 2018.
↑ 11,0 11,1 11,2 Mamdani 2002, p. 61.
↑ 20,0 20,1 MINAGRI 2006.
(en) Toerisme-inligting oor Rwanda op Wikivoyage
Ontsluit van "https://af.wikipedia.org/w/index.php?title=Rwanda&oldid=2011299"
Last edited on 7 Julie 2019, at 11:40